Здравейте,  

Имам проблем с регистрирането на автомобил за паркиране по местоживеене в Синя зона във Варна. Според Наредбата за организация на движението на територията на община Варна, имам право да паркирам автомобила си там само, ако съм регистрацията ми по постоянен адрес е идентична с тази на имота. В моя случай имам собствено жилище и регистрация по настоящ адрес там. Въпросът ми е защо настоящият адрес не е достатъчен, след като според Закона за гражданската регистрация настоящ адрес е този, на който лицето действително живее. И не е ли форма на дискриминация това, тъй като ме поставя в неравностойно положение спрямо останалите собственици на апартаменти?




Проблем със паркиране по местоживеене Синя зона Варна
=====================================================

 

Здравейте, Зорница Николова, 


по-долу цитирам разпоредбата от Закона за защита от дискриминация, но не считам, че можете да се позовете на нея в случая. 


Чл. 4, ал. 1 – “забранена е всяка пряка или непряка дискриминация, основана на пол, раса, народност, етническа принадлежност, човешки геном, гражданство, произход, религия или вяра, образование, убеждения, политическа принадлежност, лично или обществено положение, увреждане, възраст, сексуална ориентация, семейно положение, имуществено състояние или на всякакви други признаци, установени в закон или в международен договор, по който Република България е страна.”


Поздрави,  

адв. Николина Митова  

тел. 0898 303092




Здравейте, г-жо Николова, 


права сте, че се има предвид само регистрацията по постоянен адрес във въпросната Наредба. Същата обаче е действащ нормативен акт, чийто разпоредби следва да се спазват, освен ако не бъде отменена от компетентния административен съд. 


Поздрави,  

адв. Николина Митова  

тел. 0898 303092


